Алтынай

Даусы құрғыр қалыпты тарлан тартып,

Жүрмеген соң көп болды өлең айтып.

Алтынай,

Айтайын сөздің салтын-ай,

Ахау, агигай.

Бір-екі ауыз өлеңді мен айтайын,

Өтіп кеткен бұл дәурен келмес қайтып.

Алтынай,

Айтайын сөздің салтын-ай,

Ахау, агигай.

Ақыр жетіп арманға арымаған,

Аямайды-ау досынан жанын адам.

Алтынай,

Айтайын сөздің салтын-ай,

Ахау, агигай.

Өлең деген немене білгендерге,

Сүйегіме ақындық дарымаған.

Алтынай,

Айтайын сөздің салтын-ай,

Ахау, агигай.